iraklixyz/georgian-wikipedia-cleaned huggingface dataset:
ჰათლგრიმსკირკია

ჰათლგრიმსკირკია (ისლ. „ჰათლგრიმურის ეკლესია“) — ლუთერანული ეკლესია ისლანდიის დედაქალაქ რეიკიავიკში. ეს ნაგებობა სიმაღლით მეოთხეა ისლანდიაში ჰელისანდურის ერთტალღოვანი რადიოკოშკის, ეილარის გრძელტალღოვანი რადიოგადამცემისა და სმარატგორის კოშკის შემდეგ. ეკლესიას სახელი პოეტისა და სულიერი ლიდერის ჰალგრიმურ პიტურსონის პატივსაყოფად ეწოდა, რომლის კალამსაც ეკუთვნის წიგნი „ვნების ჰიმნები“.

საყდრის პროექტი 1937 წელს არქიტექტორმა გულჟან სამუელსონმა მოამზადა. ეკლესიის მშენებლობას 38 წელი დასჭირდა. მშენებლობა 1945 წელს დაიწყო და 1986 წელს დასრულდა. კრიპტა და ქოროები 1974 წელს დაამთავრეს, კოშკი და ფრთები კი 1986 წელს. ეკლესია რეიკიავიკის ცენტრშია და ქალაქის ყველა წერტილიდან თავისუფლად მოჩანს. ჰათლგრიმურის საყდარი ქალაქის ერთ-ერთი მთავარი ღირსშესანიშნაობაა.

ეკლესიაში დიდი ორგანი დგას, რომელიც გერმანელმა ბონელმა ოსტატმა იოჰანეს კლაისმა შექმნა. ორგანი მექანიკურია და 5275 მილი აქვს, სიმაღლით კი 15 მეტრს უტოლდება, ხოლო წონით 25 ტონაა.

ეკლესია აგრეთვე გამოიყენება როგორც გადმოსახედი, რომლის ზეთავიდან მთელი რეიკიავიკი და მისი შემოგარენი მთები ხელისგულივით მოჩანს. საყდრის წინ ლეიფ ბედნიერის ქანდაკება დგას, რომელიც აშშ-მა აჩუქა კუნძულს 1930 წელს ისლანდიის პარლამენტის ათასწლოვან იუბილესთან დაკავშირებით.

სურათები
ლონდონის სტანსტედის აეროპორტი

ლონდონის სტანსტედის აეროპორტი, ან უბრალოდ სტანსტედი  — ლონდონის ერთ-ერთი უდიდესი აეროპორტი ერთი ასაფრენი ბილიკით. იგი არის საკვანძო პუნქტი მთელი რიგი ევროპული ავიაკომპანიებისა, რომლებიც მგზავრებს დაბალი ტარიფებით ემსახურებიან. იგი მდებარეობს ატლსფორდის რაიონში ინგლისის საგრაფო ესექში, ლონდონის ჩრდილოეთით 48 კმ-ში.
ჰამერსმითი (მრავალმნიშვნელოვანი)

ჰამერსმითი შეიძლება აღნიშნავდეს:

ჰამერსმითი — ლონდონის ერთ-ერთი უბანი
ჰამერსმითი და ფულემი — ლონდონის ერთ-ერთი რაიონი

მეტროსადგური
ჰამერსმითი (მეტროსადგური, ჰამერსმით-ენდ-სიტის ხაზი) — ლონდონის მეტროპოლიტენის ერთ-ერთი სადგური
ჰამერსმითი (მეტროსადგური, პიკადილის და დისტრიქტის ხაზები) — ლონდონის მეტროპოლიტენის ერთ-ერთი სადგური
ბეტმენი (1989 წლის ფილმი)

ბეტმენი — 1989 წლის ფილმი, რომელიც ეფუძნება კომპანიის კომიქსების გმირის ბეტმენის თავგადასავალს. ფილმის რეჟისორია ტიმ ბარტონი, ხოლო როლებს ასრულებენ: მაიკლ კიტონი (ბეტმენი), ჯეკ ნიკოლსონი (ჯოკერი) და კიმ ბესინჯერი (ვიკი ვეილი). ეს ფილმი არის პირველი კომპანიის მიერ ბეტმენის თემაზე გადაღებული ფილმებიდან.

გადაღება
1979 წელს შეძენილი იქნა უფლებები ფილმის გადაღებაზე, მაგრამ სანამ ამ საქმეს ბარტონმა მოჰკიდა ხელი, ბევრი რამ შეიცვალა და მსახიობების სიებიც გადახალისდა. ფილმი გადაღებული იქნა ცნობილ სტუდიაში , 1988 წლის ოქტომბერში - 1989 წლის იანვარში. სტუდიაში შეეცადნენ გოთემის ქალაქი გადმოეცათ ისეთი სახით, როგორიც იგი კომიქსში გვხვდება.

შეფასება
კრიტიკოსებმა ფილმს მაღალი შეფასება მისცეს, რომ არაფერი ვთქვათ ფინანსურ წარმატებაზე, თუმცა 2008 წლის ფილმმა ბნელი რაინდი მოხსნა მისი რეკორდი. 1989 წლის ფილმის გავლენით შეიქმნა ანიმაციური სერიალი ბეტმენი: ანიმაციური სერიალი და საფუძველი ჩაეყარა ბეტმენის სხვა ფილმების ციკლებს. მაგრამ 1992 წელს ფილმის პროდიუსერებმა, უსლანმა და მელნიკერმა დატოვეს პროექტი, რადგანაც ფილმის შემოსავლიდან სულ მცირე თანხა მიიღეს.
შეფერდს ბუშ მარკეტი (მეტროსადგური)

შეფერდს ბუშ მარკეტი (ყოფილი შეფერდს ბუში ჰამერსმით-ენდ-სიტის ხაზზე; ) — ლონდონის მეტროპოლიტენის ერთ-ერთი სადგური, რომელიც შეფერდს ბუშში მდებარეობს. სადგურის ძველი სახელწოდება — შეფერდს ბუში 2008 წელს შეიცვალა, რათა მომხდარიყო მისი განსხვავება იგივე სახელწოდების მქონე სადგურისგან, რომელიც ცენტრალურ ხაზზე მდებარეობს.
ფილია

ფილია — ძველი ბერძნული სიტყვა, რომელიც არისტოტელეს ნიკომაქეას ეთიკაში ხშირად ითარგმნება, როგორც „მეგობრობა“, ან „სიყვარული“, თუმცა ეს ტერმინი უფრო ფართოდ გამოიყენება. როგორც ჟერარ ჰუგი აღნიშნავს, არისტოტელეს წიგნში მოყვანილ ფილიას აქვს შემდეგი მნიშვნელობებიც:
„ახალგაზრდა შეყვარებულები (11562), სამუდამო მეგობრები (115612), მეზობელი ქალაქები (115726), პოლიტიკური ან საქმიანი კონტაქტი (115828), მშობლები და შვილები (115820), თანამგზავრი და თანამებრძოლი (115928), საერთო რელიგიური საზოგადოების წევრები (116019), ან საერთო ტომის (116114), ქუჩის მეწაღე და ადამიანი, რომელიც მისგან ყიდულობს (116335).“
ბირმინგემი

ბირმინგემი — ქალაქი გაერთიანებულ სამეფოში. მდებარეობს ბირმინგემის პლატოზე. პირველი ცნობა ბირმინგემის ტერიტორიაზე არსებული დასახლების შესახებ მიეკუთვნება საუკუნეს. საუკუნიდან ცნობილი იყო თავისი ბაზრობებით. საუკუნეში გახდა ლითონის ნაკეთობათა დამზადების ცენტრი. მეორე მსოფლიო ომის დროს ბირმინგემი დაზარალდა — დაბომბა მესამე რაიხის ავიაციამ. ბირმინგემი ტრადიციულად ინდუსტრიული ქალაქია და ლონდონის შემდეგ გაერთიანებული სამეფოს უმსხვილესი ქალაქია.

2014 წლის აღწერის მიხედვით, მოსახლეობა 1 101 360 ადამიანს შეადგენდა.
მონროვია

მონროვია — ლიბერიის დედაქალაქი, მონტსერადოს საგრაფოს ადმინისტრაციული ცენტრი. გაშენებულია ატლანტის ოკეანის სანაპიროზე, მდინარე სენტ-პოლისა და მესურადოს შესართავში. გამოიყოფა დიდი მონროვიის რაიონი, სადაც 2008 წლის აღწერის მონაცემებით ცხოვრობდა 970,824 ადამიანი, შესაბამისად, მასზე მოდის ქვეყნის მოსახლეობის 29%. მონროვია ლიბერიის ყველაზე მჭიდროდ დასახლებული ქალაქია. ქვეყნის მთავარი კულტურული, პოლიტიკური და ფინანსური ცენტრი, ამასთანავე ძირითადი სავაჭრო ცენტრი და დიდი ნავსადგურია. ეს უკანასკნელი განსაკუთრებით გაფართოვდა მეორე მსოფლიო ომის (1939-1945) დროს ამერიკელების მიერ. ნავსადგური გამოიყენება გემების სადგომად და მათ შესაკეთებლად. ექსპორტზე უმეტესწილად გააქვთ რძეწვენი და რკინის მადანი. ადგილზევე მზადდება ცემენტი, აგური, სხვადასხვა ქიმიური ნივთიერებები, კვების პროდუქტები და სხვა.

ქალაქი დაარსდა 1822 წელს აშშ-იდან გადმოსახლებული ზანგების მიერ და სახელი ეწოდა ამერიკის პრეზიდენტის ჯეიმზ მონროს პატივსაცემად. 1847 წლიდან ლიბერიის რესპუბლიის დედაქალაქია. საგანმანათლებლო ცენტრი. მონროვიაში არის ლიბერიის სახელმწიფო უნივერსიტეტი და აფრიკის მეთოდისტური საეპისკოპოსო უნივერსიტეტი, სტელა-მარის პოლიტექნიკური სასწავლებელი და სხვა მრავალი. სამედიცინო განათლების მიღება შესაძლებელია სამედიცინო კოლეჯში.

არქიტექტურული შენობებიდან საყურადღებოა კაპიტოლიუმი (1958), აღმსასრულებელი სახლი (1964), მუნიციპალიტეტის შენობა და სხვ. ქალაქში არსებული მრავალი შენობა-ნაგებობა ძლიერ იყო დაზიანებული სამოქალაქო ომის დროს 1990-იან წლებში.

ჰავა სუბეკვატორულია. იანვრის საშუალო ტემპერატურა უდრის 26,5°, ივლისის 24,2°. ატმოსფერული ნალექების რაოდენობა დაახლოებით 4000 მმ წელიწადში. კლიმატურ პირობებში გამოიყოფა მწვიმიანი და მშრალი სეზონები.

მონროვია აგრეთვე წარმოადგენს ლიბერიის მთავარ სატრანსპორტო კვანძს. არის საერთაშორისო მნიშვნელობის აეროპორტი.
პადინგტონი (სადგური)

ლონდონის პადინგტონის სადგური, ან უბრალოდ პატინგტონი , არის ნეიშენალ რეილის და ლონდონის მეტროპოლიტენის ერთ-ერთი დიდი სარკინიგზო კომლექსი, რომელიც პადინგტონში, ცენრტალურ ლონდონში, ინგლისი არის განლაგებული. დატვირთვის მიხედვით, იგი მეშვიდე სარკინიგზო ტერმინალია ლონდონში.

ნეიშენალ რეილის სადგური
მიმართულებები
ლონდონის მეტროპოლიტენის სადგური
მიმართულებები
კროსრეილის სადგური
მომავლის გეგმა
Strv-103

103 — შვედური ტანკი -103, რომელიც ასევე ცნობილია აღნიშვნით „“. ამ ტანკის პირველი საცდელი ნიმუშები 1961 წელს დამზადდა, ხოლო 1977 წლამდე მისი სერიული წარმოება მიმდინარეობდა. სულ გამოშვებული იყო 330 ეგზემპლარი და ისინი დღემდე შვედეთის არმიის ჯავშანსატანკო ბრიგადების შეიარაღებაზეა.

ტანკის კონსტრუქციას საფუძვლად უდევს სქემა, რომელიც სრულიად განასხვავებს მას სხვა ტანკებისგან. ეს არის მანქანა კოშკურის გარეშე, რომლის ძირითადი შეიარაღება — 105 მმ-იანი ქვემეხი — მყარად არის დამაგრებული კორპუსის შუაში, საბრძოლო განყოფილებაში. დამიზნება კი ხდება ტანკის შესაბამის მხარეზე მობრუნებით და მთელი კორპუსის გადახრით. სხვა ტანკებისგან განსხვავებით, იგი უნდა გაჩერდეს და მხოლოდ ასე აწარმოოს სროლა.
ტანკის წინა ნაწილში ძრავა-ტრანსმისიული განყოფილებაა მოთავსებული. უკანა ნაწილში კი დამონტაჟებულია ქვემეხის გადამტენი ავტომატი. ტანკის საბრძოლო განყოფილება იმავდროულად მართვის განყოფილებაც არის. აქ იმყოფება ეკიპაჟის ყველა წევრი: მეთაური — ქვემეხის მარჯვნივ, დამმიზნებელი (იმავე დროს, იგი მძღოლი-მექანიკოსიცაა) — ქვემეხის მარცხნივ, დამმიზნებლის უკან, მისკენ ზურგშექცევით ზის რადისტი, რომელსაც საჭიროების შემთხვევაში შეუძლია უკუსვლის დროს მართოს ტანკი.

-103-ის კორპუსი შედუღებულია ჯავშნიანი ფოლადის ფურცლებისგან. ჯავშანტყვიის ეფექტურობა გაზრდილია იმით, რომ ჯავშანფურცლები ვერტიკალის მიმართ დიდი კუთხით არის დახრილი.

ქვემეხის უძრავი დანადგარის ვარიანტი კონსტრუქტორებმა იმისთვის აირჩიეს, რათა მას ჰქონოდა შედარებით მარტივი და საიმედო გადამტენი ავტომატი, რომელიც შედგებოდა გამომტანი და მიმწოდებელი მექანიზმებისა და სამი მჭიდისგან. ერთი მჭიდი დაყენებულია ქვემეხის მარჯვნივ, რომლის ტევადობაა 25 ჭურვი, ორი დანარჩენი მჭიდი 20 და 5 ჭურვით — ქვემეხის მარცხნივ. ავტომატი უზრუნველყოფს საკმაოდ მაღალი სროლის სიჩქარეს — 12-15 გასროლა წუთში. გასროლილი მასრები ამოვარდება ლუქიდან, ლუქი ასევე ვენტილაციისთვის გამოიყენება.

გადატენვის ავტომატის საკმაო გამარტივების პარალელურად, კონსტრუქტორებმა ამავე ხარისხით გაართულეს მისი სავალი ნაწილი, რომელიც გამოიყენება ქვემეხის დამიზნებისთვის. ვერტიკალურ სიბრტყეში დამიზნება ხორციელდება კორპუსის უკანა ნაწილის აწევა-დაწევით, ჰიდროპნევმატური სისტემის დახმარებით, ჰორიზონტალურ სიბრტყეში — მთელი ტანკის მობრუნებით.

-103-ის დამხმარე შეიარაღებას წარმოადგენს ორი 7,62 მმ-იანი საკურსო (მიმართულებითი) ტყვიამფრქვევი, რომლებიც დაყენებულია კორპუსის მარცხენა წინა ნაწილში, ჯავშნიან კოლოფში. ასევე 7,62 მმ-იანი საზენიტო ტყვიამფრქვევი, რომელიც სამეთაურო კოშკურის მარცხნივ არის დაყენებული. იგი იმართება დისტანციურად საბრძოლო განყოფილებიდან და შეუძლია აწარმოოს სროლა როგორც მიწისზედა, ისე დაბალსიჩქარიანი საჰაერო მიზნების მიმართ. კვამლის „ფარდების“ შესაქმნელად სამეთაურო კოშკურის ორივე მხარეს დაყენებულია ოთხლულიანი ყუმბარმტყორცნები, კოშკურის უკან კი მოთავსებულია ორლულიანი 71 მმ-იანი ყუმბარმტყორცნი „ლირანი“ მანათობელი ყუმბარების სროლისთვის.

რესურსები ინტერტნეტში
://100.////103.
://..////
აჩრდილწაღებული

— 2001 წლის სრულმეტრაჟიანი ანიმე, დაწერილი და გადაღებული ჰაიაო მიაძაკის მიერ -სთვის.

ამ ფილმმა ბევრი ჯილდო მიიღო, მათ შორის, ოსკარი (ეს იყო პირველი ანიმე ფილმი, რომელმაც ეს პრიზი დაიმსახურა). 2002 წლის ბერლინის საერთაშორისო კინოფესტივალზე მან აგრეთვე მიიღო ოქროს დათვი.

სიუჟეტი
ათი წლის გოგონა ჩიჰირო ოგინო მშობლებთან ერთად მიემგზავრება ახალი სახლისკენ, მაგრამ მამა არასწორი გზით მიდის. ისინი, ძალაუნებურად, მოხვდებიან ჯადოსნურ სამყაროში. სანამ მისი მშობლები ქუჩაში გამოფენილ კერძებს ღორებივით შეექცევიან, ჩიჰირო პატარა დასახლებას ათვალიერებს და ხვდება ბიჭუნა ჰაკუს, რომელიც მას სთხოვს ქალაქის დაღამებამდე დატოვებას, მაგრამ უკვე გვიანია - უკან მობრუნებული, გოგონა აღმოაჩენს, რომ მშობლები ნამდვილ ღორებად იქცნენ. იგი გამომწყვდეულია სულების სამყაროში.

ქალაქის პატრონია ალქაჯი იუბაბა, სწორედ იგი მართავს აბანოებს და ადგილობივ რესტორნებს, რომლებშიც ისვენებენ ღვთაებები, სულები და სხვა ზებუნებრივი არსებები. ყველა უცხოს იუბაბა ცხოველად აქცევს. მშობლების გადარჩენის იმედით, ჩიჰირო იუბაბას სამუშაოს სთხოვს. პაპა კამაძის და აბანოს კიდევ ერთი მუშაკის, რინის დახმარებით, ჩიჰირო იუბაბამდე აღწევს და ხელს აწერს ხელშეკრულებას, რომელთან ერთად ქრება მისი ძველი სახელიც - ამიერიდან სენი ჰქვია.

ჩიჰირო იწყება აბანოებში მუშაობს და ცდილობს, იპოვოს საშუალება, რათა მშობლებს ძველი სახე დაუბრუნოს და ქალაქი დატოვოს. ერთხელ, როდესაც იუბაბა ქალაქიდან წასულია, საიდანღაც ჩნდება ჰაკუ, დრაკონის სახით, რომელსაც მისდევს ათასობით ქაღალდის ჩიტი. ჩიჰირო აღმოაჩენს, რომ ჰაკუ იუბაბას ბრძანებით ამ უკანასკნელის დას, ძენიბას, მოპარა დაწყევლილი ბეჭედი და ამიტომ სიკვდილის პირას არის. კამაძის და „მწარე ღვეზელის“ მეშვეობით, რომელიც მანამდე ერთ-ერთმა კლიენტმა, მდინარეთა სულმა აჩუქა, ჩიჰირო ანადგურებს წყევლას და ჰაკუს გადაარჩენს. ამის შემდეგ იგი მიემგზავრება ძენიბასთან, რათა დაუბრუნოს მოპარული ბეჭედი და ჰაკუს განკურნება სთხოვოს. ჰაკუ ამასობაში გონს მოდის და იუბაბას სთხოვს, მისცეს ჩიჰიროს საშუალება, რათა მან მშობლები დაიბრუნოს - თუკი იუბაბას დაუბრუნდება შვილი, რომელიც მისმა დამ ფრინველად გადააქცია. ჰაკუ ძენიბასთან მიემგზავრება. ძენიბა მას პატიობს. ჩიჰირო და ჰაკუ, იუბაბას შვილთან ერთად, სულების ქალაქში ბრუნდებიან. ამ მოგზაურობისას ჩიჰირო ჰაკუს ეხმარება უკანასკნელის ნამდვილი სახელის გახსენებაში. იბრუნებს რა ყველა მოგონებას, ჰაკუ იუბაბას მსახურობისგან თავისუფლდება.

სულების ქალაქში ჩიჰირო გადის უკანასკნელ გამოცდას - ღორებს შორის საკუთარი მშობლების ამოცნობას. მას შემდეგ, რაც ამბობს, რომ მისი მშობლები იქ არ არიან, იუბაბასთან გაფორმებული ხელშეკრულება ძალას კარგავს. იუბაბა მას ათავისუფლებს. ჰაკუ ჩიჰიროს აცილებს და აფრთხილებს, უკან არავითარ შემთხვევაში მოიხედოს. დამშვიდობებისას იგი გოგონას ჰპირდება, რომ რეალურ სამყაროში შეხვდება.

ჩიჰირო ბრუნდება სადგურის მსგავს შენობაში, სადაც მშობლებს პოულობს. მათ არაფერი ახსოვთ და დარწმუნებულები არიან, რომ უბრალოდ გაისეირნეს. ოჯახი ბრუნდება ავტომობილთან, რომელიც აღმოჩნდება მტვრით და ფოთლებით დაფარული. მშობლები გაოცებულები არიან, მაგრამ ყოველივე ამას განსაკუთრებულ ყურადღებას არ აქცევენ და იქაურობას ჩიჰიროსთან ერთად ტოვებენ.

მუსიკა
ნაგოია

ნაგოია — საპორტო ქალაქი იაპონიაში, კუნძულ ჰონსიუზე. ის არის აიტის პრეფექტურის ადმინისტრაციული ცენტრი და ტოკაის ეკონომიკური რაიონის ბირთვი. პორტის წლიური ბრუნვა 110 მილიონ ტონა ტვირთს შეადგენს.

მანქანამშენებლობა, მეტალურგია; ქიმიური, ნავთობგადამამუშავებელი, ქსოვილის მსუბუქი ინდუსტრია.
მეტროპოლიტენი.
უნივერსიტეტი.
ტოკუგავას სამხატვრო მუზეუმი, აიტის პრეფექტური სამხატვრო გალერეა, ნაგოიას ციხე-სიმაგრის განძის მუზეუმი.
ბოტანიკური ბაღი.
სამხედრო-საზღვაო არსენალი.
ბუდასადმი მიძღვნილი ნიტაიძის სამლოცველო.

ადმინისტრაცია
ნაგოია, ნაკა-კუ, სანომარუ 3-ტიომე 1–1; ტელ. 052—972-2017

დაძმობილებული ქალაქები
ნაგოიას ჰყავს ხუთი დამეგობრებული ქალაქი:

ლოს-ანჯელესი, აშშ
მეხიკო, მექსიკა
ნანკინი, ჩინეთი
სიდნეი, ავსტრალია
ტურინი, იტალია

გამოჩენილი ადამიანები
ოდა ნობუნაგა - (დ. 23 ივნისი, 1534 — გ. 21 ივნისი, 1582), იაპონელი მხედართმთავარი.
ტოიოტომი ჰიდეიოსი - (იაპ. ) (დ. 2 თებერვალი, 1536 — გ. 18 სექტემბერი, 1598, ფუსიმი), ფეოდალური იაპონიის სახელმწიფო მოღვაწე და მხედართმთავარი.
ტოკუგავა იეიასუ - ( დ. 31 იანვარი, 1543, ოკაზაკის ციხე, აიჩის პრეფექტურა— გ. 1 ივნისი, 1616, კუნაძანი, შიძუოკის ახლოს), იაპონელი ფეოდალი, ტოკუგავას შოგუნთა დინასტიის დამაარსებელი.
გინეფილია

გინეფილია ( „გინე“ — ქალი; „ფილია“ — სიყვარული) — მოზარდი ქალისადმი რომანტიკული, ემოციური, ან სექსუალური ინტერესი. მისი საწინააღმდეგოა ანდროფილია.

ერთი მხრით ტერმინი გინეფილია შემოიფარგლება როგორც უფროსი ქალების მიმართ გატაცება (განსხვავებით პედოფილიისა, როგორც ლტოლვა პატარა ასაკის გოგონების მიმართ ან მისწრაფება მოზარდი (თინეიჯერი) გოგოების მიმართ, რომელსაც ეფებოფილია ეწოდება).

სხვა მხრით, ტერმინი გინეფილია განიხილება როგორც მისწრაფება საერთოდ ქალების მიმართ, თუ საუბარი მიდის მისწაფებაზე, რომელსაც შეიგრძნობენ ტრანსექსუალები, ბიგენდერები ან მოზარდი პირები, რომელთა სქესი გაუგებარია ან იმყოფებიან სქესის შეცვლის სტადიაში..
ფაველა

ფაველა (პორტ. ) — ბრაზილიის ქალაქების უღარიბესი რაიონები (უბნები). ამ უბნებში არ არის განვითარებული ინფრასტრუქტურა, კანალიზაცია, და მაღალია კრიმინალის დონე. უმრავლესობას აქვს ელექტროენერგია, თუმცა უმეტეს შემთხვევაში ეს არალეგალურად არის გადმოყვანილი საქალაქო ქსელიდან. ფაველები შენდება სხვადასხვა ნაპოვნი მასალისგან, აგურით დაწყებული და ნაგვით დამთავრებული. სახლები ფაველებში ერთმანეთთან ძალიან ახლოს ან ერთმანეთზეა ნაგები. მიუხედავად იმისა, რომ მრავალი ყველაზე ცნობილი ფაველა რიო-დე-ჟანეიროსა და სან-პაულუს ირგვლივაა, ფაველები არსებობს თითქმის ყველა დიდი თუ საშუალო ზომის ბრაზილიურ ქალაქში. 2010 წლის მონაცემებით, რიოში ყოველი მეხუთე კარიოკა (რიოს მცხოვრები) ფაველაში ცხოვრობს.

სახელი მომდინარეობს მცენარის სახეობიდან, რომელსაც ეკლიანი ფოთლები აქვს და ქვეყნის ჩრდილო-აღმოსავლეთ რეგიონში იზრდება. ლტოლვილები და ყოფილი მეომრები, რომლებიც ბაიაში კანუდოსის სამოქალაქო ომში მონაწილეობდნენ (1895-1896) რიო-დე-ჟანეიროს ერთ-ერთ გორაკზე დასახლდნენ (სახ. მორო-და-პროვიდენსია) უპატრონო მიწაზე, ვინაიდან მთავრობამ მათთვის ბინების გამოყოფა ვერ უზრუნველყო. ყოფილმა ჯარისკაცებმა მათ ახალ დასახლებას "მორო-და-ფაველა" დაარქვეს, იმ მცენარის სახელზე, რომელიც აჯანყებულთა წინააღმდეგ ბრძოლაში მათი განთქმული გამარჯვების ადგილას იზრდებოდა.

წლების განმავლობაში ამ უბანში მრავალი გათავისუფლებული შავკანიანი მონა დასახლდა, შეცვალეს რა ლტოლვილები როგორც ძირითადი ეთნიკური ჯგუფი. ამავე პერიოდში ღარიბ შავკანიანებს ქალაქის შიდა უბნებიდან დევნიდნენ და ისინიც იძულებულ იყვნენ ფაველებში დასახლებულიყვნენ. ფაველები მოხერხებული იყო მათთვის, ვინაიდან ეს უბნები მათი სამუშაოდან შორს არ იყო და ასევე უხიფათო თავშესაფარს წარმოადგენდა მდევნელთაგან.
ირლანდიური ვისკი

მრავალი არსებული ლეგენდის მიუხედავად, რომელიც მოგვითხრობს ირლანდიური ვისკის წარმოშობის შესახებ, დღემდე არ არის ცნობილი როდის მოევლინა ის სამყაროს. დოკუმენტურად იგი პირველად მოიხსენიება საპარლამენტო აქტში, რომელიც დათარიღებულია 1556 წლით. თავისი არსებობის მანძილზე ჰქონდა წარმატებაც და წარუმატებლობაც, მაგრამ მაინც შეინარჩუნა კონკურენცია თავის შოტლანდიელ „ძმასთან“.

ვისკი ირლანდიელთა სიამაყეა, და ის უმაღლესი ხარისხის სასმელია აღიარებული მთელ მსოფლიოში.
მართლწერა ირლანდიური სიტყვისა განსხვავდება შოტლანდიური და ეს არაა შემთხვევითი.
ირლანდიური ვისკის მთელი საწარმოო პროცესი არსებითად გამოირჩევა შოტლანდიურისაგან.
ირლანდიაში არსებობს სხვადასხვა სახის ვისკი:
ეს არის ტრადიციული ირლანდიური ვისკი, დადუღებული და დაუდუღებელი ქერის ალაოსგან, შეიძლება იყოს ჭვავისა და შვრიის დანამატი, რომელიც მიღებულია „ “-ს გამოსახდელ აპარატში.
"" ეს არის მარცვლეულის ვისკი, უფრო ხშირად სიმინდის, ხორბლის ან ქერის ალაოს დამატებით, გამოხდილი (დისტილირებული) აპარატში " "
„ “ ამ სახის ვისკი დამზადებულია ქერის ალაოსგან და იწარმოება მხოლოდ ერთ გამოსახდელში, იგი იხდება „ “-ის აპარატში
" " ეს ვისკი შედგება " "-ის ნარევებისაგან, რომლებიც სხვადასხვა გამოსახდელებშია გამოხდილი.
"" ეს ვისკიც ნარევია ალაოს და მარცვლეულის ვისკებისა.

წარმოებისა ერთ-ერთი განსხვავება ირლანდიურსა და შოტლანდიურს ვისკებს შორის არის ის რომ,ძირითადი ნედლეული ქერი შეიძლება არ დაექვემდებაროს ალაოდ გადაქცევას, და იყოს მხოლოდ ოდნავ გაფუებული, მზარდი და მოხარშული.
მაგრამ თუ მაინც მოხდა ეს პროცესი დააალოება (გაფუება), ამ შემთხვევაში არ ხდება ტორფის მეშვეობით შებოლვა, და გაფუენის მერე უბრალოდ აშრობენ ღუმელში.
ირლანდიური ვისკის წარმოებისათვის, ისევე როგორც შოტლანდიური ვისკისათვის, აქაც მეორად მარცვლეულს ანაკუწებენ „“-ში და ურევენ ცხელ წყალს, რის შემდეგ იღებენ „“-ს. ამ მიღებულ მასას უმატებენ საფუარს, შემდეგ ხდება მათი ერთად ადუღება, ამის შედეგია „“ 5-8%.
დისტილაცია და ჩამოსხმის პროცესი ყველა სახდელ ქარხანაში (ისინი კი ირლანდიაში სამია „მედლტონი“ „ბუშმილსი“ „კულეი“) სხვადასხვა ნაირადაა.
"მედლტონ"-ში აწარმოებენ ყველა სახის ირლანდიურ ვისკს, ამ სახარშში დამონტაჟებულია მსოფლიოში ყველაზე რთულად მოწყობილი დადისტილაციო დანადგარი, აქ " "-ი შეერთებულია ორსვეტიან " "-ის აპარატთან, ეს დანადგარები განკუთვნილია ძირითადად მარცვლოვანი ვისკის წარმოებისათვის, აღსანიშნავია რომ, ყველა სახის ვისკის გამოსახდელად ყველა ტიპის აპარატს იყენებენ მხოლოდ სხვადასხვა თანმიმდევრობით.
"ბუშმილსი" "" გამოხდა ხდება სამჯერ " "-ის აპარატში.

ხოლო "კულეის" გამოსახდელში გამოხდა ხდება ორჯერ, ისევე როგორც შოტლანდიაში, და სწორედ ამის გამოა რომ, ზოგს მიაჩნია ამ გამოსახდელ ქარხანაში წარმოებული ვისკი კარგავს თავის ხასიათს და ხარისხს.
ვისკი ვარგდება მუხის კასრებში სამი წლის მანძილზე, სადაც ადრე ინახებოდა ბურბონი ან ჰერესი. ზოგჯერ კი იყენებენ იმ კასრებს, სადაც პორტოს ავარგებდნენ.
კუპაჟირების პროცესი მიმდინარეობს ისევე, როგორც შოტლანდიური ვისკისა, მხოლოდ იმ განსხვავებით რომ, სახეობების შერევა (ალაოს ან მარცვლეულის ვისკისა) ჩამოსხმამდე ვარგდება მუხის კასრებში მხოლოდ რამდენიმე დღე ან კვირა.

ირლანდიური ვისკის ძირითად მახასიათებელს წარმოადგენს ის რომ, მასში არ იგრძნობა ტორფის გემო. და ის არის ძლიერ მსუბუქი და ელეგანტური სასმელი.
ბელინი (კოქტეილი)

ბელინი — კოქტეილის სახეობა. ერთ-ერთი ყველაზე პოპულარული კოქტეილია იტალიაში. მზადდება შამპანიურითა (ტრადიციულად პროსეკო) და ატმის პიურეთი.

შეტანილია -ს კოქტეილების სიაში.

ისტორია
ბელინი გამოიგონა ბარის ' (ვენეცია, იტალია) დამაარსებელმა ჯუზეპე ჩიპრიანმა 1934-1948 წლებში. მან კოქტეილს დაარქვა „ბელინი“, რადგან ვარდისფერმა მას მოაგონა საუკუნის იტალიელი მხატვრის ჯოვანი ბელინის სურათზე დახატული რომაული კაბის ფერი.
დაიკირი

დაიკირი არის კოქტეილების სახეობა. ამზადებენ ძირთიდად რომის, ლაიმის წვენისა და შაქრისაგან. არსებობს მრავალი ნაირსახეობა.

სახელწოდება მომდინარეობს სანტიაგოსთან ახლოს მდებარე პლაჟისა და რკინის საბადოს სახელისაგან. როგორც ცნობილია, საუკუნის დასაწყისში იქ ჩასულ ამერიკელ ინჟინრებს გამოუგონიათ კოქტეილი ბარში .

დაირიკი ერთ-ერთი უსაყვარლესი სასმელი იყო ერნესტ ჰემინგუეისა და აშშ-ის პრეზიდენტ ჯონ კენედისი.
ბელინი

საკუთარი სახელი ბელინი შეიძლება აღნიშნავდეს:

ბელინი — კოქტეილის სახეობა.
ბელინი, ვინჩენცო — იტალიელი კომპოზიტორი.
ბელინი, ჯაკოპო — ვენეციელი მხატვარი
ბელინი, ჯენტილე — იტალიელი მხატვარი
ბელინი, ჯოვანი — იტალიელი მხატვარი
ბელინი, ლორენცო — იტალიელი ანატომი, ფიზიოლოგი და პოეტი
ბელინი, იდერალდუ ლუის — ბრაზილიელი ფეხბურთელი
ადამიანი-ცხოველის როლური თამაში

ადამიანი-ცხოველის როლური თამაში — ეროტიკული სექსუალური როლური თამაში, სადაც ერთი, ან რამდენიმე მონაწილე იღებს გამოგონილი, ან არსებული ცხოველის როლს და იქცევა ამ ცხოველის შესაბამისად. ზოგჯერ მისი პარტნორიც განასახიერებს რაიმე ცხოველს, ან, სექსუალურ კონტექსტში, იღებს მხედრის, მწრთვნელის, ან მზრუნველის როლს.
აკროტომოფილია

აკროტომოფილია ( „აკრო“ — კიდე; „ტომე“ — ჭრა; „ფილია“ — სიყვარული) არის სექსუალური ლტოლვა ადამიანის მიმართ, რომელსაც კიდურები ამპუტირებული აქვს. ეს პარაფილია ასევე ცნობილია, როგორც ამელოტატიზმი ( „ა“ — უარყოფითი ნაწილაკი; „მელოს“ — კიდური; „ტასი“ — მიდრეკილება). სექსუალურ აღგზნებას თვითამპუტირების სურვილისგან აპოტემნოფილია ეწოდება. ეს ტერმინები ჯონ მანიმ 1977 წელს აღწერა.
აპოტემნოფილია

აპოტემნოფილია ( „აპოტემნო“ — მოკვეთა; „ფილია“ — სიყვარული) არის სექსუალური აღგზნება იმით, რომ იყო, ან გავდე ამპუტირებულს. არ შეგეშალოთ აკროტომოფილიაში, რომელიც არის სექსუალური ლტოლვა ამპუტირებული ხალხის მიმართ. ძლიერი შემთხვევის დროს, ზოგი აპოტემნოფილი უკმაყოფილია თავის ტანით და სურს თავისი ჯანმრთელი კიდურების მოცილება. ზოგი მათგანი ეძებს ქირურგს ვინ ჩაუტარებს მას ამპუტაციას, ან მიზანდასახულად იშავებენ კიდურს, რომ მოხდეს მისი სამკურნალო ამპუტაცია.
სუში

სუში — ტრადიციული იაპონური სამზარეულოს კერძი; ძმრიანი ბრინჯი შეკაზმული სხვადასხვა ინგრედიენტებით, როგორიცაა თევზი, სხვადასხვა სახის ხორცი და ბოსტნეული კულტურები. იაპონიის გარეთ, სუში არასწორად აღიქმევა, როგორც თვით უმი თევზის, ან სხვა სახის უმი ზღვის პროდუქტის კერძი. იაპონიაში, ცალკე დაჭრილს უმ თევზს საშიმი ეწოდება და ის განსხვავდება სუშისგან, რადგან მისი შემადგენელი ნაწილია უმი თევზი, და არა ბრინჯი. თვით სიტყვა სუში მოდის სიტყვის არქაული გრამატიკული ფორმიდან, რომელიც სხვა კონტექსტში აღარ იხმარება. სუშის პირდაპირი მნიშვნელობაა „მჟავეა“.

არსებობს სხვადასხვა სახის სუში: ნორიში (ხმელი და დაპრესილი ზღვის წყალმცენარის ფურცელი) გახვეული სუში, სახელად მაკიზუში ; სუში თავსახურით, რომელიც ბრინჯის გუნდაზეა დახურული, სახელად ნიგირიზუში ; სუშის ზედა ნაწილი დატენილი შემწვარი ტოფუს პარკში, სახელად ინარიზუში; და სუშის ზედა ნაწილი მოყრილი ბრინჯზე თასში, სახელად ჩირაში-ზუში .

გალერეა
საშიმი

საშიმი — იაპონური დელიკატესი შემდგარი უმი ზღვის პროდუქტისგან, რომელიც დაჭრილია თხელი პატარა ზომის ნაჭრებად. საშიმი დაახლოებით 2,5 სმ. სიგანის, 4 სმ. სიგრძისა და 0,5 სმ. სისქის ნაჭრებია, თუმცა მისი ზომები დამოკიდებულია პროდუქტის ტიპსა და მზარეულზე. მას მიართმევენ ჩასაწობელ საწებელთან (სოიოს სოუსი ვასაბის პასტასა და თხლად დაჭრილი პონზუსა, ან კოჭას ფესვით.) და გარნირად, დაჭრილი დაიკონის ბოლოკთან ერთად.
ტემზლინკი

ტემზლინკი  — ორმოცდაათსადგურიანი ბრიტანული რკინიგზის ხაზი, რომლის სიგრძე 225 კმ-ს (140 მილი) შეადგენს. იგი იწყება ბედფორდში და სნოუ ჰილის გვირაბის (ცენტრალური ლონდონი) გავლით, ბრაიტონში მთავრდება. ხაზი ერთ-ერთ ყველაზე მნიშვნელოვან მარშრუტად ითვლება და ემსახურება ისეთ აეროპორტებს, როგორიცაა გატვიკი და ლუტონი.